Samuel ”Sam” Bockarie, joka tunnettiin myös nimeltä Mosquito (10. helmikuuta 1964 Koidu, Konon piirikunta − 5. toukokuuta 2003 Liberia), oli yksi sierraleonelaisen kapinallisarmeijan Revolutionary United Frontin (RUF) johtavista jäsenistä. Bockarie oli kuuluisa julmista taktiikoistaan Sierra Leonen sisällissodassa, johon kuului muun muassa ihmisten amputointi, silpominen ja raiskaaminen. Hän sai lempinimen "Mosquito" () taitavuudestaan hyökätä vihollisiaan kohti yllättäen, useimmiten yöllä. Palvellessaan Revolutionary United Frontissa hän ystävystyi Liberian presidentin Charles Taylorin sekä RUF:n johtajan Foday Sankohin kanssa. Kun Sankoh oli vangittuna maaliskuusta 1997 huhtikuuhun 1999 Bockarie toimi RUF:n johtajana hänen tilallaan.